Frikkie du Preez op parool vrygelaatFrikkie du Preez (L) en Christoff Becker op die dag toe hulle die eerste keer op parool vrygelaat is Foto: TimesLive Logan Maistry, woordvoerder van die departement van korrektiewe dienste, het gesê Du Preez is Vrydag op parool vrygelaat na ŉ beslissing van die paroolraad. Du Preez was in die Kgosi Mampuru-gevangenis aangehou. Christoff Becker is ook vroeër die week vrygelaat. Becker, Du Preez, Gert van Schalkwyk en Reinach Tiedt, het in 2001 ŉ hawelose man in Pretoria doodgeslaan. Die vier is op 11 Februarie op parool vrygelaat en Becker en Du Preez is op 28 Februarie weer teruggestuur tronk toe nadat ŉ selfoonvideo aan die lig gekom het wat glo wys hoe Becker en Du Preez partytjie hou in die tronk. Du Preez het in Julie vanjaar ŉ hofaansoek gebring om weer op parool vrygelaat te word. Die hof het gelas dat ŉ nuut aangestelde paroolraad Du Preez se moet heroorweeg. Die nuut aangestelde paroolraad het bevind dat die vorige raad se besluit om sy parool terug te trek, geregverdig was. Du Preez het teen die besluit geappelleer waarna regter Tshifiwa Maumela in Augustus uitspraak voorbehou het.